Hlina, Alojz, poslanec NR SR (2015-03-13):
Vážený pán predsedajúci, vážené kolegyne, kolegovia, aj keď malým kladivkom, ale možno, keď dlho budete búchať, možno povolí. Lebo to je možno jedna zo stratégií, ktorá by sa nám mohla časom ukázať ako správna. Lebo my naozaj sme konfrontovaní s veľkým betónovým múrom a veľa z nás rezignovalo na ten múr, a to ma mrzí. A veľa aj ľudí na to rezignovalo a akceptujú ho. A nie je povinnosťou ho akceptovať. A on koniec koncov nie je až tak betónový, ako sa javí. Celé mýto je jeden veľký podvod. No, samozrejme, myšlienka na začiatku je vždycky dobrá, ale keď to uchopíme my, tak sme to uchopili presne tak, ako v zmysle najlepších tradícií našej krajiny, ktoré bolo uchopené. Čiže naši platia najviac, do štátu ide najmenej. To, myslím, že to už niekto robil, tá blogerka to robila, nejaké porovnávanie. Ale k tomu sa dopracujeme raz, verím, že tá kritičnosť občanov sa zvýši a nechajú si, vydržia vnímať aspoň tri minúty, že čo sa vlastne udialo, že došlo k privatizácii ciest, že došlo k privatizácii. Oni sa nemôžu formálne privatizovať, nemôžu. Nemôžte povedať, že D1 je J&T. Nemôžte to povedať, lebo to už by teda možno aj tých najkamennejších ignorantov zobudilo. Ale našli iný systém, skrz to mýto. A to je presne to. Si zoberte, že z tých ciest bolo, neviem, do ktorého roku, 100 mil. ročne, 100 mil. eur ročne dokázali vytiahnuť. Teraz sa to znižuje na 40. Ale ja si nemyslím, že sa to zníži na 40. Lebo ak sa vy raz mentálne nastavíte na 100 a niekto povie, že 40, začne vám to chýbať. Už jeden z ukazovateľov je to, že majú overovanie platobných kariet. Viete, to je to, čo sme tu riešili. To je tá fantázia, hej, že za nič 6 percent. Že vlastne tú absurditu, pre ľudí to poviem. Si zoberte, že dve súkromné firmy sa dohodnú na tom, že zaviažu štát platiť. To bol presne ten prípad. SkyToll, zmluva, je zmluva medzi SkyTollom a PAYWELL-om o tom, o akceptovaní platieb kartou a tá marža, čo v tom absolútnom vyjadrení je, myslím, za to obdobie 135 miliónov. To sú obrovské peniaze. A nemohla byť zverejnená, myslím, že pán Zajac to chcel, sa jej dožadoval a pán Počiatek mu odpovedal, že to je súkromný akt dvoch súkromných firiem. Prosím vás, ak ešte niektorí prípadne zvyknete aj rozmýšľať, nezdá sa vám to absurdné, že dve súkromné firmy sa svojím zmluvným aktom zaviažu, zaviažu štát, aby niečo platil? Však kde sme to dopracovali? Čiže to sa, ale naozaj toto je celé – SkyToll, PAYWELL, mýto – celé je jeden obrovský tunel na cestách. A teraz dôjdu, že znížia pokuty. Rozumiete, že oni, a mrzí ma to, lebo určitý moment, presne viem, poznám genézu toho, kedy tým autodopravcom, tomu UNAS-u bolo sľúbené, že keď už boli naštartovaní, že už možno zoženú viac ako jedno auto s nejakou nádržou, však oni nemajú ani na naftu, prosím vás. Ale že by už možno aj zohnali a idú vyjadriť svoj nesúhlas aj ináč ako rečami, tak vtedy niekto povedal, však povedz im, že im spustíme pokuty. A je mi ľúto trošku, že sa znova niekto vrhol na ohlodanú kosť, hej, že teda, že dostali. Viete, to máte, to je ten helsinský alebo štokholmský syndróm? Alebo niečo je to, že vy... (reakcia z pléna), štokholmský, že? Že v určitom momente vy začnete milovať toho svojho človeka, ktorý vás týra, hej. Lebo viete, že niekto, kto vás rabijácky zdiera, ničí, decimuje, tak vám po určitom čase povie, že už vás nebude tĺcť tak veľa, že iba, že vás o polovicu menej bude tĺcť. A vy poviete ďakujem. Viete, že vy poviete ďakujem. To je presne to, že prídete teraz s tým a znova už asi ja, neviem, či vy alebo pán Poliačik (pozn. red.: správne malo byť „Počiatek“) spraví nejakú tlačovku. Povie teda, že jak vyšli v ústrety a prekryje to ten obludný podvod, čo to je. A všetko, čo je s tým spojené. Ale ja viem, že raz, a verím, že raz k tomu prídeme a niečo vytlčieme späť. Niečo vytlčieme späť. Lebo odišlo, odišli miliardy korún, miliardy eur odišli na Cyprus, neviem kde všade, od ľudí, ktorí by mali zostať tu. To čo som hovoril dneska ráno, na dôchodky. A pod tou zástavou možno raz niekto bude, že pôjdeme to vytĺcť späť, aby sme to dali tým ľuďom, ktorým to pôvodne malo ísť, na dôchodky. Ja som iný národohospodár. Ja hovorím, že keď dáte dôchodcom peniaze, je to ďaleko lepšia investícia, ako keď dáte chlapcom z J&T peniaze. Tam by sme sa mali, týmto smerom. Čiže toto ja posudzujem len ako taký výstrel, že teda, že jak idú oni zmierňovať, to čo... Ale asi to aj odkomunikujete. Ale raz budeme hovoriť aj o skutočnom, to, čo ste vlastne spáchali. Lebo to už nie že sa udialo, to sa spáchalo. To sa spáchalo, niekto bol za to zodpovedný. Končím. Ešte chcem upozorniť na jednu vec. V tomto návrhu je teda zamotaná aj päťdesiatšestka o cestnej doprave. Tam opravuje nejaké nové ustanovenia o autobusoch. Vzhľadom na to, že vieme, kde žijeme, a teraz sa tu vírilo aj téma autobusy hore-dole a Nitra nechcela dovoliť nový autobus, lebo údajne preto, že opravuje autobusovú stanicu. Celá autobusová doprava je asi o sfére silných lobistov a nechcú si pustiť nejakú konkurenciu, budú hľadať cesty, ako eliminovať konkurenciu. Upozorňujem kolegov prípadne, ktorých by to zaujímalo, ale aj odbornú verejnosť, ale aj laickú verejnosť, lebo konkurencia ešte neublížila, že neni zlý predpoklad, že sa v druhom čítaní tu zjaví nejaký na poslednú chvíľu pozmeňovák, ktorý upraví niektoré nastavenia a bude hlbšie konzervovať ten stav, ktorý niekomu teraz vyhovuje. Na toto dávam apel a upozorňujem na to, aby sme z toho potom neboli prekvapení, že čo sa zrazu schválilo, to sme ani nemysleli, lebo už teraz je, my otvoríme teraz tu päťdesiatšestku, teraz ju otvoríme, bude otvorená a bude, ja mám pocit, že niekoho pokúšať tam niečo dopracovať, ešte čo by sa zišlo. Ďakujem pekne.